Stensrudtjern (Oslo)

Stensrudtjern ligger sydøst i Oslo, ved fylkesvei 155 Enebakkveien. Ved sandstranden ble det i 2010 anlagt sitteplasser, fastgrill, beplantning, og dreneringsvann ble lagt som en bekk.FRI – friluftsliv, fritid og friområder – en presentasjon av grønne investeringer. Oslo kommune, Bymiljøetaten, uten år <2011>, side 45. Det er toaletter i området. Vannet har en gul-brun fage på grunn av mye skog og myr omkring. Bunnvannet blir sjelden sirkulert, og inneholder en del salter og noe hydrogensulfid.

I vannet finnes både storvokst suter og karuss. Det er tatt suter på over 2 kilo i tjernet.

Vannet huser også noen rødlistede arter, herunder 'liten bruskigle' og 'liten skredder'. Begge artene er sjeldne nasjonalt, men relativt vanlige i Oslo-området. Økosystemet er ikke truet og vannet er heller ikke truet av gjengroing, slik det nedenforliggende Gjersrudtjern er. Bredden på vestsiden er preget av rik sumpskog. Denne er vurdert som «viktig», og anbefales urørt.

 Se også 
 Liste over innsjøer i Oslo

Referanser
Kjell Magne Olsen og Sigve Reiso: Biologiske undersøkelser i Bogstadvann, Gjersrudtjern og Skraperudtjern, Oslo kommune. Siste Sjanse-Notat 2005-17

OFA Storfisk

Kategori:Innsjøer i Oslo
Kategori:Ljanselvvassdraget